नमस्कार !  
  
आज 12 October 2019 का दिन यस समाजका अध्यक्ष श्री शिव भन्डारीज्युको अध्यक्षतामा बसेको PNS कार्यसमितिको बैठकले विभिन्न बिषयमा छलफल गरि निम्नानुसारका निर्णयहरु गरिएको ब्यहोरा यहाँहरु समक्ष जानकारीका लागि अनुरोध गर्दछौं।  
  
निर्णयहरु:  
======  
  
१. बैठकले गत 8 सेप्टेम्बरका दिन सम्पन्न समाजको AGM र BBQ सफलताका साथ सम्पन्न भएकोमा खुसी व्यक्त गर्दै उक्त कार्यक्रमलाई सफल बनाउन विभिन्न तरिकाले सहयोग गर्नुहुने समाजका सम्पुर्ण सदस्यहरु प्रती हार्दिक आभार ब्यक्त गर्ने निर्णय गर्‍यो ।  
  
२. Peterborough cathedral square मा आउँदो 19 october सनिवारका दिन सम्पन्न हुने दिवाली फेस्टिवलमा नेपाली समाजको तर्फबाट आ-आफ्नो प्रस्तुति दिने हाम्रा कलाकार(नानी)हरू को संयोजन गर्ने जिम्मा समाजका अध्यक्ष श्री शिव भन्डारीज्यु लाई दिने निर्णय गरियो।  
  
३. 21 October सोमबारका दिन हुन गइरहेको विजया दशमी एवम् दिपावलीको शुभकामना आदानप्रदान कार्यक्रममा संभव भएसम्म UK मै उपलब्ध नेपाली गायकहरु मध्येबाट कुनै एकजनालाई ल्याउन पहल गर्ने गरि समाजका सल्लाहकार श्री नृपेश उप्रेतीज्यु लाई जिम्मा दिने निर्णय गरियो।  
  
४. दशै तथा दिपावलीको शुभकामना आदानप्रदान कार्यक्रमको क्याटेरिङ्ग Gurkha Oven Stamford बाट गर्ने निर्नय गरियो।  
  
५. कार्यक्रमको प्रवेश शुल्क बापत 6 बर्ष सम्मका लाई निशुल्क, 7 देखि 11 बर्ष सम्मका बालबालिकाहरुबाट प्रती बच्चा £8 र 12 बर्ष देखि माथिका बाट प्रती ब्यक्ति £15 का दरले लिने निर्णय गरियो।  
  
६. दशै तथा दिपावलीको शुभकामना आदानप्रदान कार्यक्रमलाई सफल बनाउनको लागि निम्नानुसारको कार्य बिभाजन गर्ने निर्णय गरियो।  
  
(क) खाना व्यवस्थापन :- खानाको ब्यवस्थापन तथा संयोजन गर्नको लागि समाजका उपाध्यक्ष श्री रवि आचार्य ज्युको सम्योजकत्वमा सदस्य श्री दिवाकर सुवेदी तथा सदस्य श्री बिरेन(राहुल) मुल्मी रहेको खाना ब्यबस्थापन समितिको गठन गरियो।  
  
(ख) कोष ब्यबस्थापन :- कार्यक्रममा उपस्थित सहभागिहरु बाट उठाउनुपर्ने प्रवेश शुल्क उठाउने जिम्मा समाजका कोषाध्यक्ष श्री सुदिप पराजुलीलाई दिने निर्णय गरियो।  
  
(ग) कार्यक्रममा आवश्यक पर्ने सामान खरिदको जिम्मेवारी समाजका अध्यक्ष श्री शिव भन्डारी ज्युलाई दिईयो।  
  
७. आउँदो 25, 26 र 27 October का दिन समाजका तर्फबाट देउसी भैलो खेल्ने निर्णय गरियो।  
  
सेवामा,  
हरिहर भट्टराई   
महासचिव